Louis Malle

**Louis Malle**, nado en Thumeries (Departamento de Norte, Francia) o 30 de outubro de 1932 e finado en Beverly Hills (California) o 23 de novembro de 1995 foi un director de cine francés.

## Traxectoria 
Antes de pasarse ao cine  comezou os estudos de ciencias políticas. Traballou como codirector e operador de cámara de Jacques Cousteau en *Le Monde du silence*, que gañou a Palma de Ouro en Cannes e o Oscar ó mellor documental en 1957, ademais de traballar con outros directores coma Robert Bresson.

Debutou co suspense ''Ascenseur pour l'échafaud* en 1957. Aínda que en ocasións é asociado coa *nouvelle vague*, realmente o seu traballo non corresponde coas teorías dos directores desta tendencia.

A finais dos setenta trasladouse aos Estados Unidos, onde continuou a súa carreira dirixindo filmes en inglés como *Atlantic City* que alternou con outros en francés como *Au revoir, les enfants*. Con estas dúas películas gañaría o León de Ouro en Venecia. En 1980 casou coa actriz estadounidense Candice Bergen.

Moitas das súas películas foron obxecto de polémicas polos temas que trataba, como *Le souffle au cœur* (1971), no que trataba o tema do incesto, *Lacombe Lucien* (1974), sobre o colaboracionismo nazi ou *Pretty Baby* (1978), no que Brooke Shields interpretaba unha prostituta de doce anos.

### Vida persoal 
Casou en 1965 con Anne-Marie Deschodt, até 1967. Da súa relación con Gila von Weitershausen tivo un fillo en 1971 (Manuel Cuotemoc Malle) e da relación con Alexandra Stewart tivo, en 1974, unha filla (Justine Malle). Dende 1980 até a súa morte, estivo casado coa actriz estadounidense Candice Bergen, con quen tivo outra filla Chloé François Malle, en 1985. Morreu por mor dun linfoma o 23 de novembro de 1995 nos Ánxeles, aos 63 anos.

## Obra 
### Primeiro período francés 
* 1953 : *Crazeologie* (curtametraxe)
* 1955 : *La Fontaine de Vaucluse* (curtametraxe)
* 1955 : *Station 307* (curtametraxe)
* 1955 : *Le Monde du silence'' (documental) coréalisé avec Jacques-Yves Cousteau, Palme d'or au festival de Cannes
* 1957 : ''Ascenseur pour l'échafaud*
* 1958 : *Les Amants*
* 1960 : *Zazie dans le métro*
* 1962 : *Vie privée*
* 1962 : *Vive le Tour !* (curtametraxe documental) coréalisé avec Jacques Ertaud
* 1963 : *Le Feu follet*
* 1964 : *Bons baisers de Bangkok* (curtametraxe documental)
* 1965 : *Viva Maria !*
* 1967 : *Le Voleur*
* 1968 : *Histoires extraordinaires* - segment *William Wilson* (medio metraxe)
* 1969 : *Calcutta* (documental)
* 1969 : *L'Inde fantôme* (serie documental para televisión)
* 1971 : *Le Souffle au cœur*
* 1973 : *Humain, trop humain* (documental)
* 1974 : *Place de la République* (documental)
* 1974 : *Lacombe Lucien*
* 1975 : *Black Moon*
* 1976 : *Close Up* (court métrage documentaire)
* 1977 : *Dominique Sanda ou Le rêve éveillé* (court métrage documentaire)

### Período estadounidense 
* 1978 : *La Petite*
* 1980 : *Atlantic City*
* 1981 : *My Dinner with Andre*
* 1983 : *Crackers*
* 1985 : *Alamo Bay, a badía do odio* 
* 1985 : *God's Country* (documental)
* 1986 : *...À la Poursuite du Bonheur* (documental)

### Segundo período francés 
* 1987 : *Au revoir les enfants*
* 1990 : *Milou en mai*
* 1992 : *Damage*
* 1994 : *Vanya on 42nd Street''

## Notas 
## Véxase tamén
### Ligazóns externas 
*